विश्व स्वास्थ्य संगठन (डब्ल्यूएचओ) सार्वभौमिक स्वास्थ्य कवरेज (यूएचसी) और इसलिए सार्वभौमिक नेत्र स्वास्थ्य को इस प्रकार परिभाषित करता है-‘‘सभी लोगों को आवश्यक प्रोत्साहक, निवारक, उपचारात्मक और पुनर्वास स्वास्थ्य सेवाओं का लाभ मिल सके, इलाज के दौरान कारगर गुणवत्ता कायम हो, और लोगों को इन सेवाओं के लिए भुगतान करते समय वित्तीय कठिनाई का सामना न करना पड़े।’’ मोतियाबिंद और रिफ्रै क्टिव त्रुटि अंधापन के सबसे आम और आसानी से रोकने योग्य कारण हैं। भारत को देश के रूप में न केवल बुजुर्गों की जिंदगी की गुणवत्ता को बढ़ाने बल्कि देश के कामकाजी लोगों की कार्य क्षमता को भी बढ़ाने के लिए मोतियाबिंद शल्य चिकित्सा कवरेज को सामाजिक इक्वैलाइजर संकेतक के रूप में लाना आवश्यक है। कॉर्नियल अंधापन को भी एक बड़ी चीज मानने की जरूरत है क्योंकि कोई व्यक्ति एक बार दुनिया छोडने के बाद भी दुनिया को देख सकता है। भारत ऐसा देश है जहां सबसे ज्यादा प्रत्यारोपण की आवश्यकता है।